
                    Nr.23/234/2006
AVIZ

asupra proiectului de Lege privind răspunderea coordonatorilor 

pe aeroporturile civile



În conformitate cu prevederile Regulamentului Camerei Deputaţilor, republicat, Comisia pentru industrii şi servicii a fost sesizată, cu nr.P.L.x 748 din 18 octombrie 2006, pentru aviz la Comisia juridică, de disciplină şi imunităţi, cu proiectul de Lege privind răspunderea coordonatorilor pe aeroporturile civile.



Proiectul de lege a fost emis pentru preluarea în legislaţia naţională a unor prevederi ale Regulamentului Consiliului Europei nr.95/93.



Proiectul de lege a fost avizat favorabil de Consiliul Legislativ, cu nr.874 din 23 iunie 2006.



Proiectul de lege a fost adoptat de Senat, în şedinţa din 12 octombrie 2006.



Examinarea proiectului de lege a avut loc în şedinţa comisiei din data de 25 octombrie 2006.



În urma dezbaterilor, membrii comisiei au hotărât să avizeze favorabil proiectul de lege, în forma adoptată de Senat.



În raport de obiectul de reglementare şi conţinutul său, proiectul de lege face parte din categoria legilor ordinare.



Potrivit prevederilor Constituţiei României, republicată, Camera decizională pentru acest proiect de lege este Camera Deputaţilor.

                     PREŞEDINTE,                                          SECRETAR,
                       Iulian Iancu                                             Aurelia Vasile
Expert,
Daniel Bădina

